open-index/open-wikipedia-markdown huggingface dataset:
Nestabilný pruh

right|350px
**Nestabilný pruh** je takmer vertikálna oblasť na Hertzsprungov-Russellovom diagrame, v ktorej sa nachádzajú pulzujúce premenné hviezdy (patria sem aj premenná hviezda typu RR Lyrae, Cefeida, premenná hviezda typu W Virginis, pulzujúci biely trpaslík, premenná hviezda typu RV Tauri, premenná hviezda typu Delta Scuti, premenná hviezda typu SX Phoenicis a rýchlo oscilujúce Ap hviezdy).

Nestabilný pruh pretína hlavnú postupnosť v oblasti hviezd A a F (1-2 násobok hmoty Slnka) a rozširuje sa vertikálne nahor do vyšších svetelností. Dolná časť pruhu sa javí ako Hertzsprungova medzera na HR diagrame.

## Pulzácie
Hviezdy v nestabilnom pruhu pulzujú vďaka He III (dvojito ionizované hélium). U normálnych A-F-G hviezd je vo hviezdnej fotosfére He neutrálne. Hlbšie pod fotosférou v teplote 25000-30000 K začína vrstva He II (prvá ionizácia He). Druhá ionizácia (He III) začína pri teplote 35000-50000 K.

Keď sa hviezda sťahuje, hustota a teplota vrstvy He II sa zväčšuje. He II sa začína transformovať na He III (druhá ionizácia). Zvyšuje sa opacita a únik energie z vnútra hviezdy je efektívne absorbovaný. Zvyšuje sa teplota vrstvy a tým sa začína zväčšovať. Po zväčšení teplota a hustota klesá a He III sa začína rekombinovať na He II. Vonkajšie vrstvy sa sťahujú a cyklus začína odznova.

Fázový posun medzi radiálnou rýchlosťou hviezdy a jasnosťou závisí od vzdialenosti medzi zónou He II a hviezdnym povrchom vo hviezdnej atmosfére.

## Referencie


## Pozri aj
* Hertzsprungova medzera
* Opacita

## Zdroj

Kategória:Hertzsprung-Russellova klasifikácia
Kategória:Vývoj hviezd
Kategória:Premenné hviezdy
Chrám Matky Božej Lurdskej (Petrohrad)

**Chrám Matky Božej Lurdskej** (rus. Храм Лу́рдской Бо́жией Ма́тери, fran. L'église **Notre Dame de Lourdes de Saint-Pétersbourg**) je rímskokatolícky chrám v Sankt Peterburgu, ktorý bol postavený pre potreby rímskokatolíckej francúzskej komunity v bývalom hlavnom meste Ruského impéria.

## História
Katolíci francúzskej národnosti už dávnejšie požadovali stavbu chrámu pre ich duchovné potreby. V hlavnom meste Ruska žila vtedy početná francúzska komunita, z ktorej sa 3 700 Francúzov hlásilo ku katolíkom. Chrám sa začal stavať v roku 1903 a ukončený bol v roku 1909. Jeho hlavnými architektmi boli León Benois a Marian Peretiatkowicz. Postavený bol v neorománskom architektonickom štýle s prvkami tzv. severskej moderny. Zaujímavou časťou kostola je masívnom základe postavená veľká zvonica (30 m). V interiéri je prekrásna krížová cesta, busta Ježiša Krista, obrazy a sochy francúzskych svätcov. Kostol spravovali francúzski dominikáni. Bol to jediný katolícky chrám v Leningrade, ktorý slúžil katolíckej komunite aj v rokoch 1938 až 1992. 

### Súčasnosť
Po 2. svetovej vojne prebehlo niekoľko rekonštrukcií. V roku 1997 boli v chráme osadené vitráže s biblickými motívmi. Chrám dnes slúži potrebám katolíckej minority v Sankt Peterburgu.

## Iné projekty

## Externé odkazy
* Оficiálna stránka 
* Энциклопедия Санкт-Петербурга
* 100-летие освящения храма Лурдской Божией Матери в Петербурге

Kategória:Stavby v Petrohrade
Kategória:Architektúra z 1909
Kategória:Kostoly zasvätené Panne Márii Lurdskej
Kategória:Kostoly zasvätené Panne Márii v Rusku
Kategória:Rímskokatolícke kostoly v Rusku
Protoplanetárny obal

**Protoplanetárny obal** je časťou hviezdy, má približne sférický tvar a nie je gravitačne viazaný na hviezdne jadro. Zvyčajné protoplanetárne obaly sa formujú z riedkeho hviezdneho vetra alebo sú prítomne pred vznikom hviezdy. Protoplanetárne obaly starých hviezd sa eventuálne vyvinú do protoplanetárnej hmloviny, a pri nových hviezdach sa z nich tvoria protoplanetárne disky.

Typy protoplanetárnych obalov:
* Protoplanetárny obal AGB hviezd
* Protoplanetárny obal mladých hviezdnych objektov

## Pozri aj
* Protoplanetárny prach
* Hviezdny obal
* Vývoj hviezdy

## Referencie


## Zdroj

Kategória:Vývoj hviezd
Protoplanetárny prach

**Protoplanetárny prach** je medziplanetárny prach v okolí hviezdy. Môže byť vo forme sférickej ulity alebo disku (tzv. akréčny disk). Protoplanetárny prach môže byť dôvodom vysokej medzihviezdnej absorpcie a zvyčajne je zdrojom infračerveného prebytku u hviezd, ktoré ho obsahujú.

## Pozri aj
* Protoplanetárny obal

## Zdroj

Kategória:Stelárna astronómia
Kategória:Hviezdy
Antikapitalizmus

**Antikapitalizmus** zahŕňa množstvo hnutí a ideológií, ktoré odmietajú kapitalizmus. Antikapitalisti sú v presnom zmysle slova tí, čo chcú nahradiť kapitalizmus za iný systém, hoci mnoho antikapitalistických skupín namiesto zrušenia celého kapitalistického systému chce zrušiť alebo nahradiť len určité aspekty kapitalizmu, ktoré oni považujú za zlé. Najznámejšie antikapitalistické ideológie sú anarchizmus (s výnimkou anarchokapitalizmu), komunizmus a marxizmus.

Z prieskumu BBC z roku 2009, ktorý prebehol v 27 krajinách, vyplýva, že 23% opýtaných súhlasí s tým, že kapitalizmus treba nahradiť iným systémom. Najviac, 43% ľudí, si to myslí vo Francúzsku.

## Pozri aj
* Anarchizmus
* Kapitalizmus
* Komunizmus

Kategória:Kapitalizmus
Kategória:Anarchizmus
Kategória:Komunizmus
Infračervený prebytok

**Infračervený prebytok** je meranie astronomického zdroja, najčastejšie hviezdy, ktorá má vyššie namerané infračervené žiarenie ako sa očakáva, pričom sa predpokladá, že hviezda je čierny radiátor. Infračervené prebytky sú často výsledkom protoplanetárneho prachu a sú časté pri mladých hviezdnych objektoch a vyvinutých hviezdach asymptotickej vetvy obrov a protoplanetárnych hmlovín.

## Pozri aj
* Tepelná radiácia
* Asymptotická vetva obrov

## Referencie


## Zdroj

Kategória:Hviezdy
Kostol svätých Petra a Pavla (Petrohrad)

**Kostol svätých Petra a Pavla** (, ) je kostol evanjelickej cirkvi (luteránsky) nachádzajúci sa v Sankt Peterburgu. Nachádza sa na Nevskom prospekte a bol vybudovaný pre veriacich evanjelikov - luteránov nemeckej národnosti.

## História
V Sankt Peterburgu žila už od čias Petra I. početná komunita Nemcov, ktorí sem prichádzali aj v nasledujúcom období. V roku 1897 tu žilo 4,01 % obyvateľov nemeckej národnosti. Veľká časť petrohradských Nemcov sa hlásila k evanjelickej (luteránskej) cirkvi. Kostol sv. Petra a sv. Pavla sa budoval v rokoch 1833 až 1838 podľa projektu architekta A. Brullova. Nesie znaky klasicizmu a neogotiky. V roku 1938 bol veriacim odobratý a slúžil na iné účely (sklad divadelných kostýmov, zeleniny a pod.).

### Súčasnosť
Veriacim evanjelického vierovyznania bol kostol vrátený v roku 1990. Potom sa začala jeho rozsiahla rekonštrukcia exteriéru i interiéru. Opravená bola aj veľmi dekoratívna socha anjela na priečelí chrámu.

## Iné projekty

## Externé odkazy
* Churches in St. Petersburg, Russia 

Kategória:Stavby v Petrohrade
Kategória:Luteránske kostoly v Rusku
Petrohrad
Kategória:Architektúra z 1838
Kategória:Luteránske katedrály
Hertzsprungova medzera

**Hertzsprungova medzera** je časťou Hertzsprungov-Russellovho diagramu pre hviezdokopy. Je pomenovaná po Ejnarovi Hertzsprungovi, ktorý si prvý všimol neprítomnosť hviezd v oblasti HR diagramu medzi spektrálnymi typmi A5 a G0 a medzi +1 až -3 absolútnou hviezdnou veľkosťou (medzi vrcholom hlavnej postupnosti a červenými obrami pre hviezdy približne 1,5-násobku hmoty Slnka). Keď hviezda počas svojho vývoja prechádza cez Hertzsprungovu medzeru, znamená to, že ukončila fázu horenia uhlíka v jadre, ale ešte nezačala horenie hélia v jadre.

Hviezdy v oblasti Hertzsprungovej medzery existujú, ale pretože cez túto oblasť prechádzajú veľmi rýchlo v porovnaní s dĺžkou svojej existencie (tisíce rokov v porovnaní so stovkami miliónov rokov celkovej existencie hviezdy), táto časť diagramu je málo zaplnená. Plný HR diagram zaplnený s 11000 objektmi misie Hipparcos vykazuje len niekoľko hviezd v tomto regióne.

## Referencie


## Pozri aj
* Spektrálna klasifikácia

## Zdroj

Kategória:Hertzsprung-Russellova klasifikácia
Kategória:Vývoj hviezd
Hardcore techno

**Hardcore techno** je druh elektronickej hudby, ktorý začal vznikať v 90. rokoch v Holandsku. Pod tento termín spadá niekoľko ďalších špecifických štýlov. Žáner je typický rýchlym tempom a použitím skreslených rytmov.

## Výroba
Hardcore techno je skladaný pomocou sekvencerov.

## Významní interpreti

* 3 Steps Ahead
* Acen
* Al Storm
* Altern-8
* Angerfist
* Art of Fighters
* Baby D
* Bang!
* Mark Breeze
* Charly Lownoise & Mental Theo
* Delta 9
* Darren Styles
* Dougal
* Endymion
* Evil Activities
* Gammer
* Hixxy
* The Horrorist
* Korsakoff
* Lords of Acid
* Luna-C
* Masters of Ceremony
* Manix
* Mescalinum United
* Mike Di Scala (Re Con)
 
* Nasenbluten
* Neophyte
* Noisekick
* Nosferatu
* Ophidian
* Party Animals
* Paul Elstak
* Praga Khan
* The Prodigy (začiatok 90-tych rokov)
* QFX
* Radium
* Ron D. Core
* Rotterdam Terror Corps
* Scott Brown
* Technohead
* Sharkey
* S3RL
* Shut Up And Dance
* SL2
* Sonz of a Loop Da Loop Era
* Tommyknocker
* Top Buzz
* Venetian Snares
* Lenny Dee
* The Sektorz


Kategória:Elektronické hudobné žánre
Hraničný priechod

thumb|Hraničný priechod medzi Nemeckom a Rakúskom

**Hraničný priechod** je miesto na štátnej hranici, cez ktoré je možný pohyb alebo doprava v jednom alebo v oboch smeroch. V európskych štátoch, ktoré nepatria do Schengenského priestoru, sa vykonáva hraničná kontrola alebo aj colná a pasová kontrola. Na tento účel sú na hraničných priechodoch určené kontrolné stanovištia. Existujú rôzne druhy hraničných prechodov podľa spôsobu dopravy: cestné, železničné, lodné, pešie, cyklistické a letištné. Delia sa podľa toho, či slúžia na malý alebo bežný pohraničný styk.

Hraničná a colná kontrola môže byť organizovaná nasledujúcim spôsobom:
* pasová kontrola – vykonávajú ju bezpečnostné zložky štátu. Kontrolujú sa nevyhnutné cestovné doklady, hlavne cestový pas a vízum. Na jej základe prebieha pátranie po hľadaných osobách.
* kontrola tovaru – kontroluje sa dovoz a vývoz tovaru, a ak treba, vymeriava sa colný poplatok. Má za úlohu aj odhaľovanie nelegálneho prevozu tovaru (pašeráctvo)

## Pozri aj
* Zoznam hraničných priechodov na Slovensku

## Iné projekty

## Zdroj


Kategória:Štátne hranice
Diaľnica D2 (Česko)

**Diaľnica D2** () je diaľnica v Česku, ktorá bola postavená ako spojnica Brna a Bratislavy. Začína na juhu Brna v mestskej štvrti Horní Heršpice a prechádza iba juhomoravským krajom až na štátnu hranicu Česko/Slovensko, kde sa v kilometri 60,7 napája na slovenskú diaľnicu D2 hraničným mostom cez rieku Moravu.

Je súčasťou IV. paneurópskeho dopravného koridoru v smere Drážďany – Praha – Brno – Bratislava – Budapešť – Arad – Craiova – Sofia – Plovdiv – Istanbul a európskej cesty E65.

Všetky 4 úseky českej D2 boli postavené v parametroch vtedajšej diaľničnej kategórie D 26,5/120. Celkové náklady na výstavbu českej časti česko-slovenskej diaľnice D2 v 70. rokoch boli 2 547 340 000 Kčs.

## Hustota dopravy
Hustota dopravy na D2 podľa ŘSD (*Ředitelstva silnic a dálnic*) z roku 2015.

## Zdroj

Kategória:Diaľnice v Česku
Rádio Viva

**Rádio Viva** bola slovenská multiregionálna rozhlasová stanica, orientovaná na informácie z regiónov a hudbu šesťdesiatych až deväťdesiatych rokov. Územie Slovenska pokrývalo signálom 28 vysielačov. Od mája 2017 pod rovnakým názvom vysiela bývalé rádio Viva Metropol.

15. mája 2012 v jarnom výberovom konaní o udelenie/zmenu licencie na rozhlasové terestriálne vysielanie Rada pre vysielanie a retransmisiu nepridelila frekvencie pre stanicu. Rádio nezískalo licenciu na vysielanie a tak bolo nútené svoje vysielanie 21. decembra 2013 ukončiť. Od 22. decembra vysielalo iba prostredníctvom internetu. Vysielanie bolo moderované cez pracovné dni v čase od 06:00 do 22:00, cez víkendy od 07:00 do 18:00. Súčasťou moderovaného vysielania bol aj dopravný servis.

Po 8. týždňoch bez frekvencií a vysielania výhradne cez internet, 17. februára 2014 rádio obnovilo vysielanie pod novým názvom Rádio Viva Metropol na frekvenciách Superádia. Na Rádio Viva sa stanica premenovala o tri roky neskôr.

## Počúvanosť
Rádio Viva bola v čase ukončenia vysielania s počúvanosťou 4,1% siedmou najpočúvanejšou rozhlasovou stanicou podľa prieskumu Market & Media & Lifestyle spoločnosti Median SK (2Q+3Q/2013).

Podľa prieskumu počúvanosti MML-TGI malo Rádio Viva v Bratislave veľmi silnú pozíciu a v prieskume agentúry Polis bolo dokonca v decembri 2013 v hlavnom meste jednotkou s trhovým podielom 31%.

## Moderátori Rádia Viva

## Pozri aj
* Rádio Viva (2017)

## Referencie

## Externé odkazy
* Oficiálna stránka

Viva
Kategória:Vzniklo v 2006
Kategória:Zaniklo v 2013
Rádio Beta

**Rádio Beta** je slovenská regionálna rozhlasová stanica, vysielajúca z Bojníc. Orientuje sa na informácie z regiónov a signálom z vysielačov v Prievidzi, Handlovej a Trenčíne pokrýva horné a stredné Ponitrie, stredné Považie i časť Turca. Neskôr pribudlo vysielanie aj pre Banskú Bystricu, Žiar nad Hronom a Zvolen. Pre tieto mestá rozhlasová stanica získala frekvencie od Rady pre vysielanie a retransmisiu v jarnom výberovom kole 2020.

Vysielacie štúdio a sídlo Rádia Beta sa nachádza na Okrajovej 12 v Bojniciach.

## Vysielače

## Počúvanosť
Rádio Beta bolo s počúvanosťou 0,6% v roku 2015 trinástou najpočúvanejšou rozhlasovou stanicou na Slovensku a najpočúvanejšou regionálnou stanicou podľa prieskumu Market & Media & Lifestyle spoločnosti Median SK (2+3 Q/2015). Podľa najnovších prieskumov z roku 2020 si Rádio Beta stále drží svoje prvenstvo v počúvanosti medzri regionálnymi a multiregionálnymi rozhlasovými stanicami na Slovensku.

## Referencie


## Externé odkazy
* Oficiálna stránka
* Pokrytie rádia

Beta
Kategória:Vzniklo v 1995
Kategória:Bojnice
Matej Kocák

**Matej Kocák** (, * 3. december 1882, Gbely, Uhorsko – † 4. október 1918, Argonnský les, Champagne, Francúzsko) bol príslušník Námornej pechoty USA počas prvej svetovej vojny, ako jeden z 19 vojakov v histórii USA bol dvakrát ocenený Kongresovou Medailou cti, pričom získal námornú aj armádnu verziu tejto medaily za zásluhy v boji 18. júla 1918.

## Život
Narodil sa v obci Gbely na Slovensku v rodine Mateja Kocaka a jeho manželky Rozálie rod. Vlkovej. V roku 1906 emigroval do USA a 16. októbra 1907 vstúpil do Námornej pechoty v meste Pittsburgh v Pensylvánii. Slúžil na League Islande v Pennsylvánii. 16. októbra 1911 odišiel po skončení svojej služby zo zboru námornej pechoty, ale už 26. decembra 1911znovu nastúpil do služby, teraz do Navy Yard v štáte New York. Žil v Binghamtone v štáte New York, na mieste, kde žila veľká slovenská komunita. Bol členom slovenského Katolíckeho sokola.

Od 30. apríla do 23. novembra 1914 slúžil spolu s jednotkami armády v mexickom štáte Veracruz. Po skončení druhej služby sa znovu zapísal do jednotiek námornej pechoty. Bol vyslaný do Santo Domingo v Dominikánskej republike, kde sa zúčastnil bojov s miestnymi banditmi. 23. marca 1917 získal hodnosť desiatnika (corporal). Následne sa vrátil do USA a slúžil v 12. rote v Quanticu vo Virgínii.

31. decembra 1917 bol prepravený do francúzskeho St. Nazaire. 23. januára 1918 nastúpil k 66. rote 5. pluku námornej pechoty. 1. júna 1918 bol povýšený do hodnosti seržanta (čatára). Zúčastnil sa bojov v okolí Bois De Belleau Bouresches severozápadne od Château-Thierry. 18. júla 1918 sa zúčastnil útoku na Villers-Cotterêtský les južne od Soissons. Za odvahu počas týchto bojov bol neskôr vyznamenaný. V citáciách k jeho námornej aj armádnej medaile cti sa uvádzalo, že sám a neskôr s pomocou ďalších vojakov vyradil dve nepriateľské guľometné hniezda.

Padol v boji 4. októbra 1918 počas bitky o Argonnský les vo francúzskej Champagne. Bol pochovaný na vojenskom cintoríne Meuse-Argonne v Romagne-sous-Montfaucon vo Francúzsku.

## Referencie

## Externé odkazy
* Kocak, Matej, homeofheroes.com Dostupné online
* KOCAK, Matej, msc.navy.mil Dostupné online 
* Kocak, Matej, Who's Who in Marine Corps History, tecom.usmc.mil Dostupné online 
* Záznam o narodení a krste v matrike riadok 151 - rímskokatolícka cirkev v Gbeloch

## Zdroj

Kategória:Vojenské osobnosti USA
Kategória:Osobnosti USA prvej svetovej vojny
Kategória:Osobnosti z Gbelov
Kategória:Príslušníci United States Marine Corps
Václav Babka

**Václav Babka** (* 11. august 1927, Praha – 1. júl 2010, Olomouc) bol český herec.

Išlo o herca samouka, ktorý sa vyučil ako sústružník. V divadle začínal ako elév v čase druhej svetovej vojny v roku 1943 v Hradci Králové. Po vojne hral štyri roky v Stredočeskom divadle v Mladej Boleslavi, potom absolvoval v rokoch 1949 – 1950 základnú vojenskú službu. V rokoch 1951 – 1962 pôsobil v Divadle pracujúcich v Gottwaldove (dnes Zlín). Od roku 1962 potom hral v olomouckom Divadle Oldřicha Stibora.

Vo filme začínal v roku 1954, prvá väčšia rola prišla v roku 1957 v dnes už svetoznámom Zemanovom filme *[[Vynález zkázy]]* (premiéra 1958). Objavil sa takmer v 50 českých a slovenských filmoch, kde veľmi často hral usadlejšie postavy otcov, úradníkov, policajtov alebo učiteľov. Medzi jeho najznámejšie filmy patria *[[Až přijde kocour]]* a *[[Všichni dobří rodáci]]* režiséra Vojtěcha Jasného, alebo *[[Psi a lidé]]* Evalda Schorma či *[[Ružové sny]]* Dušana Hanáka*.

Zomrel 1. júla 2010 v ranných hodinách v olomouckej nemocnici na [[zlyhanie srdca]] vo veku 82 rokov.

== Filmografia ==
=== Film ===

=== Televíza ===
*1997  Arrowsmith
*1995  Zlatník Ondra
*1993  Arabela sa vrací (seriál)
*1993  O zvířatech a lidech (seriál)
*1990  Věčný tulák
*1978  Jedno malé sídlisko (seriál)
*1978  Spadla z oblakov (seriál)

== Referencie ==
<references />
  
== Externé odkazy ==
*
**Václav Babka '' na Českém filmovém nebi
*

Kategória:Českí divadelní herci
Kategória:Českí filmoví herci
Kategória:Českí televízni herci
Kategória:Osobnosti z Prahy
Štatistická klasifikácia ekonomických činností v Európskom spoločenstve

náhľad|použitie NACE v softvérovej aplikácií
**Štatistická klasifikácia ekonomických činností v Európskom spoločenstve**, skratka **NACE** (), je štandardizovaný klasifikačný systém v európskom priemysle, ktorý pozostáva zo 6 znakov. 

V EÚ je záväzný. Zavedený bol nariadením z roku 1990 (NACE Rev. 1), upravený nariadením z roku 2002 (NACE Rev. 1.1) a potom značne zmenený s platnosťou od roku 2008 (NACE Rev. 2 ). 

## Slovensko
Na Slovensku existovala slovenská implementácia NACE spočiatku pod názvom odvetvová klasifikácia ekonomických činností (skratka OKEČ), neskôr (od roku 2003) pod názvom štatistická odvetvová klasifikácia ekonomických činností .

Implementácia platná na Slovensku od roku 2008 sa nazýva **Štatistická klasifikácia ekonomických činností SK NACE Rev. 2**  . 

## Využitie
NACE používajú napríklad katalógy firiem, ktoré klasifikujú spoločnosti do kategórií.  

## Zdroje


Kategória:Klasifikačné systémy
Kategória:Národné účtovníctvo
Kategória:Priemysel
Kategória:Európska únia
Happy gabber

**Happy Gabber** (známy tiež ako **Bouncy Techno**, **Funcore**, **Donk**, **Scouse House** alebo **Tartan Techno**) je štýl elektronickej tanečnej hudby, ktorý vznikol okolo roku 1992 vo Veľkej Británii a Holandsku.
Happy Gabber je omnoho drsnejší a temnejší ako Happy Hardcore a jeho hudba neobsahuje toľko páuz so zvukmi ako je tlieskanie a činely, ako Happy Hardcore. Navyše Happy Gabber sa viaže predovšetkým ku krajinám Beneluxu a už nie je viacej produkovaný, zatiaľčo Happy Hardcore sa stále hrá. Happy Gabber obsahuje krátke "happy" melódie (melódie by mali byť viac vtipné, zatiaľčo u Happy Hardcore by vám mali dodať pocit šťastia) a vysoko posadené vokály, často spievajúce o láske a šťastí. Rytmus Happy Gabberu sa pohybuje okolo 180 BPM a nahrávky sú často vydávané v štýle popových skladieb s refrénmi a spevom, ktorý často spieva o "žúroch".

## Interpreti
* Bass Reaction
* Buzz Fuzz
* DJ Gizmo
* DJ Isaac
* DJ Paul
* DJ Vince
* Diss Reaction
* Forze DJ Team
* Gabber Piet
* Hakkûhbar
* Lock Jaw
* Technohead
* Technosis
* Waxweazle

## Vydavateľstvá
* Bass Generator Records
* Babyboom Records
* Ruffneck Records
* Shoop!
* Waxweazle Records

## Zdroj

Kategória:Hudobné žánre
Kategória:Elektronická hudba
Hod kladivom

thumb|vpravo|Kladivár
**Hod kladivom** je atletická disciplína, v ktorej sa športovci snažia odhodiť tzv. kladivo do čo najväčšej vzdialenosti. Športové náčinie označované ako kladivo nemá podobu bežného kladivá, ide o kovovú guľu pripevnenou silným kovovým drôtom k držadlu.

Pri hode sa atlét-kladivár najprv postaví do vyznačeného spevneného kruhu s priemerom , chrbtom k výseči, uchopí držadlo oboma rukami a roztočí ho okolo tela. Potom sa zväčša štyrikrát otočí okolo svojej osi a vo vhodný okamih náradie vypustí. To potom dopadne do kruhovej výseče a vzdialenosť od kruhu k prvému dotyku kladiva so zemou sa hodnotí.

Guľa na konci kladiva je identická ku guli používanej pri vrhu guľou, tzn.  u mužov a  u žien. Dĺžka kladiva sa pohybuje medzi 117- u mužov a 116,0 –  u žien.

## Súčasné rekordy

## Externé odkazy
* štatistika na IAAF.org

## Zdroj


Kategória:Športy vzniknuté v Škótsku
Kategória:Atletické disciplíny
Good Luck Charlie

***Good Luck Charlie*** je americký sitkom vysielaný na stanici Disney Channel od 4. apríla 2010 do 16. februára 2014. Seriál vytvorili Phil Baker a Drew Vaupen, ktorí chceli vytvoriť seriál, ktorý by bavil celú rodinu. Dej sa točí okolo rodiny Duncanových, ktorí sa snažia prispôsobiť narodeniu svojho štvrtého a piateho dieťaťa, Charlotte "Charlie" (Mia Talerico) a Tobyho (Logan Moreau). V každej epizóde si Teddy (Bridgit Mendler) vedie video-denník obsahujúci rady pre Charlie od svojej rodiny v živote teenagera.

Seriál mal premiéru na Disney Channel v USA 4. apríla 2010. V Česku sa vysiela od 5. júna 2010 na Disney Channel pod názvom *Hodně štěstí, Charlie* s českým dabingom. Na Slovensku sa v súčasnosti nevysiela.

## Obsadenie

### Hlavné postavy

#### Teddy Duncanová
Teddy R. Duncanová (Bridgit Mendler), je Charlina jediná sestra a zároveň druhá najstaršia zo súrodencov. Vedie si video-denník, ktorý obsahuje rady pre Charlie, v živote teenagera. 

#### Amy Duncanová
Amy B. Duncanová – (rod. Blankenhooperová) (Leigh-Allyn Baker) jej Bobova manželka a matka piatich detí – PJ, Teddy, Gabe, Charlie a Toby. Pracuje v nemocnici ako zdravotná sestra a je zobrazovaná ako oddaná, starostlivá a komediálna matka.

#### Gabe Duncan
Gabriel "Gabe" Duncan (Bradley Steven Perry) je mladší brat Teddy a PJ a starší brat Charlie a Tobyho. Je vtipkár a výtržník, často býva sarkastický a lenivý, ale občas je aj poslušný alebo odhodlaný. Známy je svojimi konfliktami s ich susedou pani Dabneyovou.

#### Charlie Duncanová
Charlotte "Charlie" Duncanová (Mia Talerico) je hlavnou postavou seriálu a je druhé najmladšie dieťa v rodine. Vo všeobecnosti je vykresľovaná ako šťastné dieťa. 

#### Bob Duncan
Bob William Duncan (Eric Allan Kramer) je otec rodiny a manžel Amy. Vlastní firmu na hubenie škodcov, "Bob's Bugs Be Gone". 

#### PJ Duncan
PJ Duncan (Jason Dolley) je najstarší zo súrodencov. Často sa háda so svojou sestrou Teddy aj keď sa majú radi. Zvyčajne si dobre vychádza s jeho mladším bratom Gabeom.

### Vedľajšie postavy

#### Toby Duncan
Toby Duncan (Logan Moreau) je piatym a najmladším dieťaťom Amy a Boba.

#### Ivy Wentz
Ivy Renee Wentz (Raven Goodwin) je Teddyna najlepšia kamarátka.

#### Spencer Walsh
Spencer Walsh (Shane Harper) je Teddyin ex-priateľ / priateľ.  

#### Emmett
Emmett (Micah Stephen Williams) je PJov najlepší kamarát, zamilovaný do Teddy.

#### Pani Dabneyová
Pani Estelle Dabneyová (Patricia Belcher) je otravná suseda Duncanovcov.

## Zdroj

Kategória:Televízne seriály USA
Kategória:Televízne seriály Disney Channel
Kategória:Televízne seriály z roku 2010
Lech Poznań

**Lech Poznań** je poľský futbalový klub. Sídli v meste Poznaň a názov Lech je podľa legendy Poľska.

## Športové úspechy
* *[[Ekstraklasa|Majster Poľska]] (9):* 1983, 1984, 1990, 1992, 1993, 2010, 2015, 2022, 2025
* *Víťaz Poľského pohára (5):* 1981/82, 1983/84, 1987/88, 2003/04, 2008/09 
* *Superpohár (6):* 1990, 1992, 2004, 2009, 2015, 2016 

## Lech Poznań v európskych pohároch

zdroj: kassiesa.net

## Známi hráči

## Iné projekty
[náhľad|[Mestský štadión (Poznaň)|Mestský štadión]]

## Externé odkazy
* Oficiálna webstránka 
* lechpoznan.com  
* Lech Poznań (90minut.pl) 


Kategória:Šport v Poznani
Kategória:Poľské futbalové kluby
Kategória:Futbalové kluby založené v 1922
Tech trance

**Tech trance** je podžáner elektronickej tanečnej hudby, ktorý čerpá zo žánrov Trance a Techno ako napovedá názov. Tech Trance bol propagovaný Oliverom Liebom v polovici 90. rokov. Iní skorší producenti tech trance sú Humate, Chris Cowie a Marmion. Tech trance neskôr okolo roku 2000 vzal nový smer a hlavnými predstaviteľmi tohto žánru sa stali Marco V a Randy Katana.

Tech trance zahŕňa tradičné prvky techna so silnými basovými údermi a melodickými prvkami trance. Tempo skladieb je od 135 do 150 BPM. Tech trance má tendenciu využívať riadený zvuk, zatiaľ čo sa bežne používa skreslenie. Frekvencie sú krátke a opakujúce sa a obsahujú menej zmien než trance. Často majú rovnaký tón v zaujímavej postupnosti.
Kým v mnohých elektronických žánroch sú dôležité pauzy a špičky, v tech trance neprevládajú. Vokály sú takisto zriedkavé, zvyčajne sú to len krátke frázy alebo jednotlivé slová.

## Interpreti
* Marco V
* Bryan Kearney
* Jordan Suckley
* John Askew
* Mark Sherry
* Oliver Lieb
* Randy Katana
* Heatbeat
* Underworld
* Marcel Woods
* Signum
* Emjay
* Pascal Feliz
* M Project
* Fabio Stein
* Simon Patterson
* Nick Sentience
* Gary Maguire
* Sander Van Doorn

## Skladby
* Jordan Suckley – Droid
* Leon Bolier – Ocean Drive Boulevard
* Underworld – Born Slippy .NUXX
* Vandall – Viva La Revolution
* Marco V – Godd
* Signum – First Strike (Signum Signal 2004 Remake)
* Taylor Swift – Breathe (Chris C Tech Trance Remake)
* DJ James Best – Contact
* Fabio Stein – Tran4
* Tocs – 2
* Heatbeat – PushOver
* Incolumis – Tsunami
* DJ Zyx – Human Race With God
* Ivan – Red Star (Pads Mix)
* John Remedy – Ventricle (Lamoen & Lishious Mix)
* Krzysztof Chochlow – Release / Reserve Midnight
* L.S.G. – Blueprint (Version 1)
* Marmion – Schoeneberg
* M Project – TranceWired
* Mark Sherry & BK – Amino (Original)
* Mindspace – Mindcontrol (Tech Mix)
* Natious – Amber (Oliver Lieb Remix)
* Sander van Doorn – Pumpkin (Original Mix)
* Spicelab – Two
* Vegas Soul – Retrograde
* Emjay – Real High (AK47 Remix)
* Vandall – Hard Tek Action
* Oliver Ho – In The Dark
* Hydragen – Creature Of Habit
* Kinetic – Reverence
* Randy Katana – Play It Loud / Play It Louder
* Sander van doorn – Grasshopper
* Marcel Woods – Advanced
* Marcel Woods – Cherry Blossom
* Simon Patterson – Bulldozer
* Pascal Feliz – Inside the Speaker (Part I)
* Pascal Feliz & Nenes – Platinum (Tech Mix)
* Kryztow De Fier – Don't Mess With Me
* Genix – Phused
* Louk – Shadow of the Beast (Kamui Remix)
* W&W – Arena (Original Mix)
* W&W – Dome (Original Mix)
* Nenes – platinum (original mix)
* Marcel Woods – CPU

## Zdroj

Kategória:Techno hudobné žánre
Kategória:Trance
Tatra 128

thumb|Tatra 128
**Tatra 128** je nákladný automobil vyrábaný firmou Tatra po roku 1950. 

## História
História vzniku Tatry 128 vychádza z požiadaviek armády, ktorá potrebovala špeciál strednej tonáže. Pôvodný koncept V3T s rámovou konštrukciou a tuhými nápravami nenaplnil očakávania a tiež jeho výroba by bola problematická. Konštruktéri v Tatre vyriešili problém tak, že za jedinú noc navrhli model, vychádzajúci z Tatry 111. Tatra 128 má tak rovnakú časť podvozku, karosérie, motora i rozvodového ústrojenstva. Nová Tatra prekonala očakávania v teréne, no nevýhodou bola vyššia hmotnosť, plynúca z dimenzovania dielov na oveľa väčšie vozidlo.

## Motor
náhľad|vpravo|Motor Tatry 128
Konštruktéri použili motor T-108, odvodený od motora v T-111 (boli odobraté 4 valce z motora V12). Ide o vzduchom chladený 4-taktný motor s priamym vstrekovaním nafty:
* vidlicový 8-valec s uhlom zovretia 75°
* zdvihový objem: 9 883 cm3
* vŕtanie a zdvih: 110 x 130 mm
* kompresný pomer: 16,5 : 1
* maximálny výkon: 130 k pri 2000 ot/min
* objem nádrže: 100 l

## Prevodovka
Prevodovka mala oproti T-111 zmenené pomery a 5 + 1 prevodových stupňov sa dalo pomocou redukčnej prevodovky zdvojnásobiť. Prakticky mal tak vodič k dispozícii 10 + 2 prevodových stupňov.

## Podvozok
Podvozok modelu vychádzal z klasickej tatrováckej konštrukcie s centrálnou nosnou rúrou a výkyvnými polonápravami. Oproti modelu T-111 mal vzadu jednu nápravu a jednoduchú montáž kolies. Pohon prednej nápravy bol vypínateľný, zadná mala uzávierku diferenciálu. Brzdová sústava bola jednookruhová, ručná brzda pôsobila mechanicky na zadné kolesá. 
 
## Technické údaje
* nosnosť: 3 t
* pohotovostná hmotnosť: 6 020 kg
* maximálna rýchlosť: 80 km/h (v praxi až 100 km/h)

## Tatra 131
Na základe Tatry 128 vznikla dvojnápravová verzia Tatra 131 a trojnápravová Tatra 130. Od spomenutých modelov sa T131 odlišovala iba konštrukciou použitej zadnej nápravy, ktorá mala dvojmontáž kolies.

## Zdroj
* www.tonejlepsi.unas.cz 

## Iné projekty

128
Kategória:Nákladné automobily
Kategória:Veterány
Uplifting trance

**Uplifting trance** (iné názvy: **anthem trance**, **epic trance**, **emotional trance** alebo **euphoric trance**) je výraz pre jeden zo štýlov trance hudby vyznačujúci sa silným dôrazom na melódiu a prerušovaním hlavného tempa počas celej dĺžky skladby. Tento štýl sa zrodil okolo roku 1997 v Nemecku a jeho základom bol progressive trance. Vďaka svojej melódii a tempu často poslucháčom navodzuje tzv. „epické až pohlcujúce stavy“. To bol tiež jeden z dôvodov prečo sa tento štýl nazval „uplifting“ - povznášajúci. V súčasnej dobe je uplifting trance celosvetovo veľmi populárny a jeho prvky sa prelínajú do súčasnej tanečnej hudby. Zástupcovia tohto štýlu sú napr. Armin van Buuren, Aly & Fila, Paul van Dyk, John O’Callaghan.

## Charakteristika

Všeobecne je uplifting trance omnoho jemnejší než ostatné trance štýly ako napr. goa trance, ktorý má výrazne temnejšie podanie tónov použitých v skladbe. Namiesto goa trance používa uplifting trance podobný akordový základ ako progressive trance, ale s odlišným priebehom. Jeho základom je hlavný durový kvintakord a v pozadí ďalšie podružené akordové tóniny tvoriace „epickú“ medódiu. Týmto striedaním akordov a tónin je možné dosiahnuť buď pozitívneho pocitu skladby „happy“ alebo naopak negatívneho „sad“. Veľmi výrazným znakom tohoto štýlu sú tzv. „breakdowny“ - zlomy a spomalenia, kde je hlavná rýchla časť tempa často dosahujúca okolo 150 BPM nahradená len melódiou. Existuje veľmi úzky vzťah medzi uplifting trance a uplifting house, ale obyčajne čokoľvek dosahuje tempo nad 136 BPM sa dá považovať za trance.

## História a súčasnosť
[thumb|Sensation White 2007, [Litva]]
Najväčšej popularite sa tešil uplifting Trance na konci 90. rokov a začiatkom roku 2000. DJovia hrajúci tento štýl nemali veľkú klubovú podporu a preto sa stal uplifting trance skôr undergroundovou záležitosťou. Tento trend sa však od roku 2006 začal meniť a usporiadatelia veľkých halových akcií ako Sensation White alebo Transmission začali na svoju show umelcov hrajúcich predovšetkým tento štýl pozývať. Veľkej popularite sa uplifting trance vždy tešil a teší v Poľsku a ostatných východoeurópskych krajinách. Celkovo je poľská uplifting trance scéna veľmi aktívna a tvorba producentov ako napr. Nitrous Oxide, Nucvise zaraďujú na svoj zoznam aj také hviezdy ako Armin van Buuren, Above & Beyond a Aly & Fila. Za dobu svojej existencie sa trance scéna rozdrobila na mnoho rôznych štýlov a žánrov. Napríklad môžeme menovať kríženca medzi goa trance a uplifting trance, ktorý sa nazýva nitzhonot. Až na začiatku roku 2006 sa stretla uplifting scéna s opätovnou vlnou záujmu či už starších alebo mladších trance fanúšikov a tento vzostup pokračoval aj v roku 2009. Tento štýl sa tak opätovne zaradil na pevné miesto na poli tanečnej a klubovej hudby.

## Interpreti
* Paul Van Dyk
* Armin van Buuren
* Aly & Fila
* Bjorn Akesson
* John O’Callaghan
* Above & Beyond
* Nitrous Oxide
* Nucvise
* Daniel Kandi
* Jason van Wyk
* Sean Tyas
* Andy Blueman

## Zdroj

Kategória:Elektronické hudobné žánre
Kategória:Trance
Freeform hardcore

**Freeform hardcore** (nezamieňať s Trancecorom) je podžáner eurobeatu a hardcore techna, ktorý vznikol v roku 1999. Názov "Freeform" mu dal DJ Sharkey z Nu Energy. Jeho charakteristikou je vysoká rýchlosť (nad 170 BPM), melodickosť Hard dance. Je navyše obohatený o prvky Hard housu, hard trance, Goa trance, post-disco, Broken beatu alebo Wonky techna. Prvá Freeform hardcorová skladba bola „Ultraworld 5“ od DJ Eclipse a bol vydaný na kompilácii Bonkers 2.

## Najznámejší interpreti
* Alek Szahala
* A.M.S.
* Brisk
* Carbon Based
* CLSM
* Gammer
* Justrich
* K Complex
* Kevin Energy
* Nu Energy
* Scott Majestik
* Trixxy

## Najznámejšie vydavateľstvá
* Bonkerz
* Evolution Records
* Nu Energy

## Externé odkazy
* Feeform hardcore mix (DJ Descent - Freeform Forever)

Kategória:Hardcore techno
Kategória:Elektronické hudobné žánre
Love the Way You Lie

**„Love the Way You Lie“** je druhý singel amerického rappera Eminema z jeho siedmeho štúdiového albumu *[[Recovery]]*. Skladba obsahuje vokály barbadoskej speváčky Rihanny. Jej producentom je Alex da Kid. Pieseň je pre Eminema štvrtou a pre Rihannu siedmou piesňou na 1. mieste. Taktiež sa umiestnila na vrchole šiestich ďalších rebríčkov.

## Videoklip
Oficiálny videoklip k skladbe debutoval 5. augusta 2010 na internetových stránkach VEVO a YouTube. Video zachytáva dvojicu, ktorá sa navzájom ľúbi a zároveň nenávidí. Vo videoklipe sa striedajú scény v ktorých sa hádajú, rozbíjajú veci a bojujú, so scénami zo šťastnejších čias ich vzťahu. Dvojicu stvárnili hollywoodski herci Dominic Monaghan a Megan Fox.

Okrem toho sa vo videu objavujú zábery na Rihannu spievajúcu refrén na pozadí horiaceho domu, a Eminema rapujúceho v parádnom kukuričnom poli. Video sa hneď po uvedení stalo internetovou senzáciou a za prvých 24 hodín získalo na stránke VEVO 6,6 milióna pozretí. Zároveň zlomilo rekord za najviac pozretí v priebehu 24 hodín na YouTube. 13. októbra 2018 je celkový počet pozretí na YouTube viac ako 1,6 miliardy.

## Rebríčky
Singel sa prvýkrát objavil v rebríčku Billboard v týždni 10. júla a debutoval na druhom mieste. Prvé miesto v tomto rebríčku dosiahol ešte pred uvedením videa a stal sa tak štvrtým Eminemovým „number one“ singlom. Pre Rihannu to bol siedmy „number one“ singel od začiatku jej kariéry v roku 2005. Singel tiež debutoval na prvom mieste v rebríčku Billboard Digital Songs s predajom 338 000 kópií za prvý týždeň. Celkový počet predaných kópií v USA dosiahol 6. februára 2011 hranicu 4 432 000.

Vo Veľkej Británii singel vstúpil do rebríčka UK Singles Chart 4. júla a debutoval na siedmom mieste. Singel sa odvtedy vyšplhal na druhé miesto, čo bolo jeho najvyššie umiestnenie. Hoci singel nikdy nedosiahol prvé miesto v UK Singles Chart, stal sa najpredávanejšou skladbou roka 2010 s celkovým predajom 854 000 kópií.

„Love the Way You Lie“ sa stal tretím najpredávanejším singlom roka od zahraničného interpreta v Južnej Kórei, kde dosiahol počet 1 200 653 stiahnutí. V Kanade sa skladba stala druhým najpredávanejším singlom roka s predajom 318 000 kópií.

## Part II

Eminem a Rihanna nahrali alternatívnu verziu „Love the Way You Lie“, tentokrát s Rihannou ako vedúcou vokalistkou a so zameraním na ženskú perspektívu. „Part II“ sa objavuje na Rihanninom piatom štúdiovom albume *[[Loud]]* ako posledná skladba.

## Ocenenia

Skladba vyhrala cenu za najlepšiu Rap/Hip-Hop nahrávku na Teen Choice Awards 2010. Okrem toho získala 5 nominácií na 53. ročníku udeľovania cien Grammy.

Kategória:Single z 2010
Kategória:Single Eminema
Kategória:Piesne Eminema
Kategória:Piesne Rihanny
Kategória:Single Rihanny
Metamorfný kôrový komplex

**Metamorfný kôrový komplex** () je geologická štruktúra tvorená vyklenutým vysokometamorfovaným jadrom, ktoré v nadloží obklopujú nízkouhlové strižné zóny, ktoré majú vo svojom nadloží nemetamorfované horniny. Štruktúry tohto typu sa bežne nachádzajú v rozpadávajúcich sa orogénoch.

Termín metamorfný kôrový komplex zaviedli v priebehu 60. a 70. rokov 20. storočia pre pomenovanie charakteristických štruktúr výskytu vysokometamorfovaných hornín obklopených nemetamorfovanými mladšími sedimentmi v severoamerických Kordilierach.

## Stavba
Metamorfované kôrové komplexy predstavujú oblasť rozsiahlej nemagmatickej extenzie v kolíznom orogéne, obvykle predstavovaná exhumovanými duktilne (plasticky) deformovanými premenenými horninami strednej a spodnej kôry, ktoré sa dostali extenziou pozdĺž nízkouhlových strižných zón na zemský povrch, zatiaľ čo ich nemetamorfované nadložie bolo deformované prevažne krehko až krehko-plasticky.

Metamorfované kôrové komplexy tvoria horniny amfibolitovej, granulitovej alebo eklogitovej fácie, ktoré sa vynárajú pozdĺž nízkouhlových mylonitových strižných zón spopod nemetamorfovaného alebo iba slabo metamorfovaného nadložného bloku. Oba bloky sa líšia nielen charakterom metamorfózy ale aj deformácie. Zatiaľ čo vyššie metamorfované horniny podložného bloku sú deformované duktilne (plasticky), nemetamorfované horniny v nadložnom bloku sú metamorfované krehko-plasticky až krehko. Tento proces je typický pre Wenickeho model extenzie.

Ako dochádza k postupnému odstrešovaniu a vzďaľovaniu nadložného bloku. Podložný blok je mechanický odľahčovaný, čo má za následok jeho izostatický výzdvih a vyklenutie.

## Vznik
Dodnes nie je celý ich mechanizmus celkom pochopený, predpokladá sa niekoľko typov procesov, ktoré ich formujú alebo rozhodným spôsobom ovplyvňujú. Nie je napríklad známe či a ako v jednotlivých prípadoch dochádzalo k vzniku nízkouhlových strižných zón, alebo či neboli rotované zo svojej pôvodne strmšej orientácie pri deformácii. Niekedy sú ich súčasťou aj syndeformačné granitoidné plutóny.

K vzniku metamorfných kôrových komplexov dochádza najčastejšie v oblastiach, kde reologické vlastnosti hornín umožňujú bočný tok v spodnej kôre, prípadne i plášti, čo má za následok extenziu nadložia takejto oblasti a vznik rovnobežných zón extenzie. Ďalším možným procesom je gravitačný rozpad, kedy zhrubnutá kôra orogénu môže byť v niektorých smeroch nestabilná, rozchádza sa pod vlastnou tiažou čo spôsobuje tvorbu veľkých extenzných zlomov. Často sa šíri priečne.

## Výskyt
Najmenej jeden metamorfný kôrový komplex je známy aj zo Západných Karpát, kde tvorí podstatnú časť veporika. Iné metamorfné kôrové komplexy sú známe z Álp; Turecka a Grécka hlavne z pobrežia Egejského mora (Menderes); zo Severných Kordilier a mnohých ďalších oblastí.

## Referencie

Kategória:Geologické termíny
Galdhøpiggen

**Galdhøpiggen** je najvyšší vrch Nórska. Jeho výška je . Leží v samosprávnom území Lom, v kraji Oppland. Je súčasťou horskej oblasti Jotunheimen. 

## Prístup
Dostupnosť vrcholu nie je obzvlášť náročná, výstup z Juvasshytta () trvá približne 4 hodiny podľa podmienok a zdatnosti, zostup trvá okolo 2 hodín. Tri hodiny z výstupu zaberie chôdza a 45 minút príprava k prechodu cez Styggebreen („stygge“ znamená škaredý, nie nebezpečný), hodinu možno stráviť na vrchole a dve hodiny cesty späť na Juvasshytta. Z vrcholu možno pozorovať oblasť s rozlohou . 

### Prvovýstup
Na Galdhøpiggen prvýkrát vystúpili v júli 1850 Steinarom Sulheimom, S. Flaattenom a L. Arnesenom.

## Výška
Galdhøpiggen nebol vždy považovaný za najvyšší vrch Nórska, o pozíciu najvyššieho nórskeho vrcholu súperil s Glittertindom. Niektoré merania nadmorskej výšky naznačovali, že Glittertind je vďaka svojmu ľadovcu na vrchole nepatrne vyšší. Ľadovec sa o niečo zmenšil a dnes Glittertind meria  vrátane ľadovca. Dnes je teda jednoznačne za najvyšší vrch považovaný Galdhøpiggen.

## Turizmus
Galdhøpiggen je populárnym cieľom turistiky. Väčšina turistov sa pohybuje vo veľkých skupinách s horskými vodcami, 
vzhľadom k nebezpečiu pádu do trhlín naviazaných na lane.

## Zdroj

## Iné projekty

## Externé odkazy
* Juvasshytta 
* Počítačovo generovaná panoráma
** Sever 
** Juh 
** Index
* Podrobný popis výstupu 

Kategória:Vrchy v Nórsku
Kategória:Škandinávske vrchy
Kategória:Dvojtisícovky v Nórsku
Kategória:Oppland
Kategória:Najvyššie vrchy štátov
Microhouse

**Microhouse** (tiež známy ako **buftech**, **clicks & Cuts**, **glitchy tech house** alebo **minimal house**) je subžáner housu.

## História
Microhouse má svoje korene v žánroch techno, house a glitch. Prvýkrát sa tento termín objavil v roku 1993, v rámci recenzií na album od nemeckého glitchového umelca Oval. Takisto ako mnoho súčasných štýlov, aj microhouse má veľa vplyvov, obzvlášť z minimal techna, tech housu, ale tiež z glitchu. Prvá microhouse skladba, ktorá zaznamenala úspech a bola zároveň od „nie-glitchového“ interpreta, bola skladba *Beau Mot Plage* (1999) od *Isoleeho*.

## Charakteristika
Podobne ako house a techno, aj microhouse je postavený na 4/4 takte. Obsahuje typické kopáky, hi-haty a iné efekty používané na bicom automate, tiež ako u glitchu rôzne cvakanie a pípanie. Microhouse umelci experimentujú s rôznymi formami zvuku, aby dosiahli tento efekt.

Prízračným rysom je silné použitie rôznorodých samplov, napr. využívaníe veľmi krátkych nahrávok ľudského hlasu, hudobných nástrojov, rôznych zvukov z okolia (napr. chôdza, šušťanie igelitových sáčkov, údery do rôznych predmetov atď.), alebo počítačom vytvorených zvukových vĺn. Veľmi často sú tieto sample spracované pomocou rôznych efektov, alebo sú rozstrihané, a to do takej miery, že s pôvodnou podobou samplu nemajú prakticky nič spoločného a vytváraju v podstate úplne nový zvuk. Tieto sample sa kombinujú vo výsledku tak, aby vytvorili zložité melódie alebo perkusívne pasáže. Vokály sú v microhouse často jednoduché, bez hlbšieho zmyslu a monotónne.

## Interpreti

* Akufen
* Dominik Eulberg
* Farben
* Isolée
* Markus Nikolai
* Matthew Dear
* LoSoul
* Pantytec
* Ricardo Villalobos

## Vydavateľstvá
* Perlon
* Playhouse
* Traum Schallplatten

## Zdroj

Kategória:House hudobné žánre
Kategória:Elektronické hudobné žánre
Minimal techno

**Minimal techno** je forma elektronickej tanečnej hudby. Je považovaná za minimalistický subžáner techna. Tento štýl sa všeobecne stotožňuje s heslom *menej je niekedy viac*. Minimal techno vzniklo začiatkom 90-tych rokov a ako zakladatelia štýlu sa uvádzajú Robert Hood a Daniel Bell.

## Charakteristika
Minimal techno sa zameriava na rytmus, opakovanie melódií a lineárne progresy. Obsahuje slučky jemných perkusií či hypnotický slučkový aranžmán. Pôsobí celkovo ľahším nádychom a chladnejšie. Minimal Techno ctí tradíciu poctivo pravidelnej periódy, obmedzeného množstva použitých výrazových prostriedkov, nemennej harmónie, meditatívnosti až statickosti, nie však apatie a agónie. Aj takto matematicky presná hudba však nemusí nutne byť odsúdená a pár interpretov dokáže, že vedia pootvoriť a rozšíriť kruh, ktorý má inak presne odmeraný priemer. V posledných rokoch sa v minimal techne objavujú aj vplyvy z microhousu. Popularita tohoto štýlu od roku 2004 stúpa predovšetkým v krajinách a oblastiach ako sú Holandsko, Francúzsko, Nemecko, Belgicko, Španielsko, Taliansko, Južná Afrika, Írsko a Spojené kráľovstvo.

## Interpreti
* Richie Hawtin
* Paco Osuna
* Robert Hood
* Gabriel Ananda
* Thomas Schumacher
* Marco Carola
* Gaiser
* Magda
* Lucio Aquilina
* Super Flu
* Flavio Diaz
* Joe Maker
* Andrea Frisina
* Louie Cut
* Avrosse
* Sisko Electrofanatik
* Andrea Roma
* Boris Brejcha

## Vydavateľstvá
* Cocoon Recordings
* Kompakt
* Plus8
* Sähkö Recordings
* Trapez

## Zdroj

Kategória:Techno hudobné žánre
Hudáček

**Hudáček** je priezvisko, pozri Hudáček (priezvisko), napr.:

* Július Hudáček (* 1988), slovenský hokejový brankár
* Libor Hudáček (* 1990), slovenský hokejový útočník, brat Júliusa
* Vladimír Hudáček (* 1971), český hokejový brankár
Ghettotech

**Ghettotech** či **Ghetto-Tech** (tiež známy ako **Techno Bass** alebo **Detroit Bass**) je forma elektronickej tanečnej hudby pochádzajúcej z Detroitu. Kombinuje Booty House s Electrom, Hip-hopom, Technom a s vokálmi prevzatými zo štýlov ako napr. Miami Bass. Je obvykle rýchlejší než väčšina iných tanečných hudobných žánrov, zhruba 145-170 BPM, a často obsahuje až pornografické texty. Ghettotech bol vytvorený niekoľkými Detroitskými DJmi a producentmi, s výrazným vplyvom Miami Bassu a Booty Housu okolo roku 1994.

## Interpreti
* Disco D
* DJ Assault
* DJ Dick Nixon / Sekter .17
* DJ Godfather
* DJ Nasty
* DJ Shortstop
* DJ Starski
* Erotek
* Mr. De'

## Vydavateľstvá
* Databass Records
* Electrofunk Records
* Intuit-Solar
* Motor City Electro Company
* Twilight 76 Records

## Zdroj

Kategória:Techno hudobné žánre
Kategória:Hiphopové hudobné žánre
Kura domáca

**Kura domáca** (iné názvy: **kur domáci**, v poľnohospodárstve a chovateľstve aj **sliepka**; lat. *Gallus gallus* f. *domestica*, ďalšie lat. názvy pozri nižšie) je domestikovaný taxón z rodu kura (*Gallus*). Presnejšie je spravidla hodnotený ako forma (alebo staršie poddruh či varieta) druhu kura divá (*Gallus gallus*) alebo staršie ako samostatný druh kury.

Je jedným z najrozšírenejších domácich zvierat. V roku 2003 žilo v chovoch asi 24 miliárd jedincov tohto druhu. 

## Vedecké názvy
Vedecké názvy tohto taxónu z literatúry sú:
**Gallus gallus* f. *domestica* alebo *Gallus gallus* f. *domesticus*
**Gallus gallus* var. *domestica* alebo *Gallus gallus* var. *domesticus*
**Gallus gallus domestica* alebo *Gallus gallus domesticus*
**Gallus domestica* alebo *Gallus domesticus*

## Terminológia
Samec sa volá *kohút* (vykastrovaný kohút chovaný na mäso sa nazýva *kapún*), samica *sliepka* (v užšom zmysle) a mláďa *kura* (v užšom zmysle) alebo *kurča*.

## Domestikácia a rozšírenie
Kura domáca je vyšľachtená z kury divej (*Gallus gallus*, synonymum: *Gallus bankiva*), ktorá pochádza z oblasti Indie alebo Juhovýchodnej Ázie, kde ich domestikácia prebiehala asi 4 000 rokov pred Kr. Z Indie sa zdomácnené kury dostali do Lýdie v západnej časti Malej Ázie a neskôr v 5. storočí pred Kr. aj do Grécka. V starovekom Egypte sú skrotené kury známe od obdobia 18. dynastie. Dostali sa tam zrejme zo Sýrie a Babylonu.

Kury sú chované hlavne ako zdroj potravy, prevažne ich mäso a vajcia.

## Plemená
* nosné plemená (napríklad Araukana, Česká sliepka zlatokropenatá, Kosovský kokrháč, Maranska)
* mäsové plemená (napríklad Brahmanka)
* plemená s kombinovanou úžitkovosťou (napríklad Lafleška)
* bojové plemená
* okrasné plemená (napríklad Hodvábnička, Sebritka)

## Spôsob života
Patrí medzi hrabavce, je prispôsobená životu na zemi.

## Iné projekty

## Literatúra
* MALÍK, Vladimír a kol. *Chov hrabavej hydiny.* Dunajská Streda : ANIMAPRESS, 1995. 160 s. ISBN 80-85567-10-5.
* MALÍK, Vladimír – ŠTEFKA, Štefan. *Atlas plemien hydiny.* Bratislava : Slovenské vydavateľstvo pôdohospodárskej literatúry, 1966. 320 s.
* SCHILLE, Hans-Joachim. *Kura domáca : Plemená a chov.* Preklad Květoslav Spiller. Bratislava : Ikar, 2006. 288 s. ISBN 80-551-1277-0.

## Referencie


Kategória:Domáce zvieratá
Newstyle hardcore

**Newstyle Hardcore** (alebo tiež **Nu Style Gabber**, **Mainstyle** či **Mainstyle Hardcore**) je hudobný štýl, ktorý vznikol koncom 90. rokov, kedy Hardcore prechádzal krízou a stál na pomyselnej križovatke. Pár producentov začalo skladať nový, pomalší, ale tvrdší hardcore, ktorému dominuje veľmi tvrdý kopák a vyvrátil tak pravidlo, že čím je skladba pomalšia, tým má menšiu energiu. Prvá skladba, ktorá sa dá označiť za Newstyle Hardcore skladbu je *Intelligence Hardcore* od Darkraver & DJ Vince. BPM sa spravidla pohybuje medzi 150 až 170. Pre Newstyle Hardcore sú typické tvrdé basy a veľmi výrazné, energické lead medódie, či už vo forme rýchlych nasekaných melódií alebo tiahlych hýmn (napr. Neophyte - *I Will Have That Power*). Centrom tohoto štýlu je Holandsko a Taliansko. V dnešnej dobe je to najrozšírenejšie odvetvie hardcoru. Svedčí o tom napr. kompilácia Masters Of Hardcore alebo megaakcia rovnakého názvu.

## Interpreti
*Angerfist
*Art Of Fighters
*Catscan
*Crucifier
*Day-Mar
*Dione
*DJ D
*Endymion
*Enheas
*Evil Activities
*G-Town Madness
*Hard Creation
*Headbanger
*Korsakoff
*Mad Dog
*Masters Of Ceremony
*Meccano Twins
*Na-Goyah
*Neophyte
*Neox
*Noize Suppressor
*Nosferatu
*Outblast
*Partyraiser
*Predator
*Promo
*Proto-X
*Rotterdam Terror Corps
*Stunned Guys
*Tommyknocker
*Tha Playah
*Wishmaster

## Vydavateľstvá
*Danger Hardcore Tracks
*Masters Of Hardcore
*Megarave Records
*Offensive Records
*Traxtorm Records

Kategória:Hudobné žánre
Kategória:Elektronická hudba